
Priekšvārds

ISO (Starptautiskā standartizācijas organizācija) ir valstu standartizācijas organizāciju (ISO dalīborganizāciju) pasaules mēroga federācija. Starptautisko standartu sagatavošanu parasti veic ISO tehniskās komitejas. Ikvienai dalībinstitūcijai, kas interesējas par tēmu, attiecībā uz kuru ir nodibināta tehniskā komitejai, ir tiesības tikt pārstāvētai šajā komitejā. Sadarbībā ar ISO šajā darbā piedalās arī starptautiskas valdības un nevalstiskas organizācijas. ISO cieši sadarbojas ar Starptautisko elektrotehnikas komisiju (IEC) visos ar elektrotehnisko standartizāciju saistītajos jautājumos.

Starptautiskie standarti tiek izstrādāti saskaņā ar ISO/IEC direktīvas 2. daļā sniegtajiem noteikumiem.

Tehnisko komiteju galvenais uzdevums ir sagatavot starptautiskos standartus. Starptautisko standartu projektus, ko pieņēmušas tehniskās komitejas, iesniedz dalībinstitūcijām balsošanai. Lai starptautisko standartu publicētu, ir nepieciešams, ka to apstiprina vismaz 75 % dalībinstitūciju, kas piedalījušās balsojumā.

Uzmanība tiek pievērsta iespējai, ka uz atsevišķiem šā dokumenta elementiem var attiekties patenta tiesības. ISO neuzņemas atbildību par jebkādu vai visu šādu patenta tiesību identifikāciju.

ISO 19458 sagatavoja tehniskā komiteja ISO/TC 147 Ūdens kvalitāte, apakškomiteja SC 4 Mikrobioloģiskās metodes.

Ievads

Lai par testēšanu atbildīgajai laboratorijai sniegtu reprezentatīvus paraugus, svarīgi ir pienācīgi paņemt paraugus. Paraugu ņemšanas aprīkojums ir atkarīgs no parauga ņemšanas mērķa un arī no parauga veida. Mikroorganismi ir dzīvi organismi. Turklāt, ievadot tos ūdenī, tie neveido viendabīgu šķīdumu, bet gan suspensiju, kurai ir raksturīgs zināms mainīgums.

Paraugus var ņemt dažādiem mērķiem, kas ir raksturoti ISO 5667 standartu sērijā (ISO 56671, ISO 56672 un ISO 56673):

a) lai noteiktu, vai ūdens atbilst reglamentējošajām kvalitātes prasībām;
b) lai raksturotu piesārņojumu, tā (vidējo) līmeni un tā izmaiņas:

2. kādas ir nejaušas izmaiņas;
2. vai tā ir tendence;
2. vai pastāv cikli;

c) lai noteiktu piesārņojuma avotus.

Paraugu skaits vai ņemšanas biežums ir atkarīgs no paraugu ņemšanas mērķa.

Paraugu minimālais skaits būs zems, ja vidējā koncentrācija būtiski atšķiras no specifikācijas (ir daudz zemāka vai daudz augstāka), savukārt paraugu minimālais skaits būs augstāks, ja vidējā koncentrācija ir tuvu specifikācijai. Līdzīgi ir b) gadījumā, kad novēro tendenci; jo mazāk redzama ir tendence, jo biežāk ir jāņem paraugi (sk. arī A pielikumu).

Ūdens kvalitāte. Paraugu ņemšana mikrobioloģiskām analīzēm


BRĪDINĀJUMS. Personām, kas izmanto šo starptautisko standartu, ir jāpārzina ierastā laboratorijas prakse. Šis standarts nerisina visas ar tā lietošanu saistītās drošības problēmas, ja tādas ir. Lietotāja pienākums ir izstrādāt atbilstīgu drošības un veselības aizsardzības praksi un nodrošināt atbilstību visiem valsts regulatīvajiem nosacījumiem.

SVARĪGI. Saskaņā ar šo standartu veicamos testus drīkst veikt tikai pienācīgi apmācīts personāls.

Šajā starptautiskajā standartā ir sniegti norādījumi par ūdens paraugu ņemšanas režīmu plānošanu, par mikrobioloģiskai analīzei izmantojamo paraugu ņemšanas procedūru un par paraugu transportēšanu, darbībām ar tiem un to uzglabāšanu pirms analizēšanas. Tajā galvenā uzmanība pievērsta paraugu ņemšanai mikrobioloģiskajiem izmeklējumiem.

Vispārīga informācija par paraugu ņemšanu no dažādām ūdens tilpnēm ir sniegta attiecīgajās ISO 5667 daļās.

Šā dokumenta piemērošanai ir izmantojami turpmāk norādītie atsauces dokumenti. Uz datētām norādēm attiecas tikai citētā redakcija. Uz norādēm bez datuma attiecas atsauces dokumenta pēdējā redakcija (ieskaitot jebkādus tā grozījumus).

ISO 56671 “Ūdens kvalitāte. Paraugu ņemšana. 1. daļa: norādījumi par paraugu ņemšanas programmu izstrādi un paraugu ņemšanas paņēmieniem” [Water quality — Sampling — Part 1: Guidance on the design of sampling programmes and sampling techniques]
ISO 56672 “Ūdens kvalitāte. Paraugu ņemšana. 2. daļa: norādījumi par paraugu ņemšanas paņēmieniem” [Water quality — Sampling — Part 2: Guidance on sampling techniques]
ISO 56673 “Ūdens kvalitāte. Paraugu ņemšana. 3. daļa: norādījumi par ūdens paraugu konservāciju un darbībām ar tiem” [Water quality — Sampling — Part 3: Guidance on the preservation and handling of water samples]

Paraugu ņemšanas vietai ir jābūt ar reprezentatīvām īpašībām un jāņem vērā vertikālās, horizontālās un īslaicīgās izmaiņas, kā arī tās ir jānosaka, precīzi ievērojot ISO 56671 un ISO 56672 vispārīgos ieteikumus, ņemot vērā ar mikrobioloģiju saistītos papildu aspektus.

Būtu jāizvairās no paraugu ņemšanas vietām, kurās ir nestabili apstākļi, un ir jāņem vērā hidrosistēmas neviendabīgums. Veicot dezinfekcijas iedarbīguma pētījumu, paraugu ņemšanas vietu izvēlas tā, lai nodrošinātu, ka reakcija ir beigusies.

PIEMĒRS.	Turpmāk ir sniegti piemēri, kuros izklāstīts, kā sistēmas neviendabīgums var ietekmēt rezultātus.

1. Rezultāti nebūs vienādi, ja tiek ņemts paraugs no zemūdens vai no virsmas plēves vai ja zemūdens paraugs tiek “piesārņots”, kamēr tiek izgūts cauri virsmas plēvei. Dažkārt (piemēram, ezeros, peldbaseinos) virsmas plēves koncentrācija var būt 1 000 reizes augstāka nekā zem ūdens.
1. Visi tīkla punkti nav vienādi, jo var būt strupceļi vai posmi, kuros straume ir lēnāka, jo īpaši, ja tīklā ieplūst straumes no diviem avotiem.
1. Pilnīgas sajaukšanas tvertnes izejā kvalitāte parasti ir tāda pati kā pašā ūdenī, taču tā var būtiski atšķirties no kvalitātes ieejā.

Visiem darbiniekiem, kas ņem paraugu, norāda informāciju par oficiālo apmācību, mācību apguves datus un nosaka kompetenci, un šo informāciju pienācīgi dokumentē.

Regulārai paraugu ņemšanai (piemēram, krāna ūdens, rekreācijas ūdeņu, peldbaseinu ūdens paraugu ņemšanai) izmanto tīras, sterilas pudeles. Pudeles tilpumam būtu jābūt pietiekamam, lai varētu izanalizēt visus prasītos parametrus.

Ja parauga ņemšanai trauks ir jāiegremdē tīros ūdeņos, izmanto pudeles, kas ir sterilas gan no iekšpuses, gan ārpuses un ir aizsargātas, piemēram, ar kraftpapīru (lai tās būtu sausas pēc karsēšanas autoklāvā), alumīnija foliju vai ar plastmasas ārēja iepakojuma maisiņiem.

Ja neizmanto autoklāvu, sterilizāciju var veikt ar gamma stariem vai etilēnoksīdu. Tad tieši pirms parauga ņemšanas maisiņu var atvērt un to var arī izmantot kā cimdu pudeles turēšanai, lai nodrošinātu maksimālu asepsi pirms novietošanas uz kāta vai cita sterilizējama parauga ņemšanas aparāta.

Vai arī tieši pirms parauga pudeles iegremdēšanas, tās ārpusi var dezinficēt ar atbilstošu dezinfekcijas līdzekli, piemēram, ar izopropanolu (4.3.1.1. punkts), un ļaut tai nožūt pirms lietošanas. Šis paņēmiens neder sporu veidojošu baktēriju analīzei.

Vairumā gadījumu pietiek ar 500 ml pudelēm, jo mēra mazāk nekā piecas mikroorganismu kategorijas, un katram mērījumam inokulācijai izmanto ne vairāk par 100 ml.

Dažkārt ir nepieciešami lielāka tilpuma trauki, piemēram:

1. pudelēs fasēta ūdens analīzei (250 ml katram parametram);
1. baktērijas Legionella sugām vai baktērijas Salmonella sugām (līdz 1 l);
1. vīrusiem, Giardia cistām, Cryptosporidium oocistām, amēbām tīros ūdeņos pārbauda no 10 līdz vairākiem simtiem vai vairāk litru parauga. Parasti uz vietas veic koncentrēšanu, izmantojot kārtridža filtru, ko pēc tam transportē uz laboratoriju.

Pudeles var būt izgatavotas no stikla vai dažādām plastmasām (polipropilēna, polistirola, polietilēna, polikarbonāta). Atkārtotai lietošanai izmanto stikla traukus, vienreizējai lietošanai izmanto polietilēna traukus.

Virsmu saķere var mazināt mikroorganismu noteikšanu, un ir jāizvērtē kritiskais tangenciālais virsmas spraigums , ja izmanto nestandarta materiālu [13].

Stikla pudelēm var izmantot pieslīpētu stikla vai plastmasas aizbāzni, plastmasas pudelēm vai burkām var izmantot plastmasas uzspiežamu vāciņu, abu veidu pudelēm var izmantot plastmasas vai metāla skrūvējamus vāciņus. Ar plastmasas vai stikla aizbāzni aiztaisītas pudeles papildus aizsargā no piesārņojuma, piemēram, ar alumīnija foliju.

Ja, piemēram, baktērijas Salmonella sugu, amēbu, Cryptosporidium oocistu, Giardia cistu testiem ir nepieciešami lielāki tilpumi, dažkārt ir jāanalizē desmitiem vai pat simtiem litru parauga. Lai nerastos grūtības ar šādu tilpumu apstrādi, dzesēšanu un sajaukšanu, ieteicams uz vietas veikt koncentrēšanu (veicot flokulāciju, centrifugēšanu vai filtrāciju). Var izmantot peristaltisko sūkni ar sterilu cauruli.

1. PIEZĪME.	Metāla vāciņi, jo īpaši alumīnija vāciņi, karsēšanas laikā autoklāvā var izdalīt toksiskas vielas. To var novērst, iestrādājot karstumizturīgu hermētisku blīvi.

2. PIEZĪME.	Dažus materiālus sterilizējot ar karstumu, pat sausā krāsnī, tie arī var izdalīt toksiskus blakusproduktus vai ierosināt pH izmaiņas.

3. PIEZĪME.	Dažu zīmolu vate, ko izmanto stikla trauku korķu izgatavošanai, var kļūt toksiska, ja to karsē pārāk ilgi pārāk augstā temperatūrā.

4. PIEZĪME. Uzspiežamiem plastmasas vāciņiem, kas piestiprināti pie pudeles vai burkas, ir vairākas priekšrocības, proti, tie ir tikpat hermētiski kā skrūvējamie vāciņi, un vāciņi var stāvēt atvērti, kas atvieglo iepildīšanu un dozēšanu ar pipeti. Atvērtā veidā vāciņš joprojām ir piestiprināts pie pudeles, tādējādi pudele ir kopā ar vāciņu un vāciņš ir arī pasargāts no piesārņojuma.

Ja stikla pudeles lieto atkārtoti, pudeles un to vāciņus nomazgā ar netoksisku fosforu nesaturošu mazgāšanas līdzekli, pēc tam rūpīgi izskalo ar dejonizētu vai destilētu ūdeni.

Pudeles karsē autoklāvā (121 3) °C temperatūrā vismaz 15 min. Pudeles aizbāznim ir jābūt vaļīgam, lai, temperatūrai kāpjot, tvaiks varētu aizstāt visu gaisu un lai plastmasas pudeles nesaplīstu atdziestot. Pēc sterilizācijas skrūvējamos vāciņus cieši aizskrūvē. Stikla aizbāžņus autoklāvā karsē atsevišķi no pudeles vai arī izmanto papīra vai alumīnija separatoru, lai aizbāznis atdziestot nepieliptu.

Vajadzības gadījumā pudeles sterilizē sausā krāsnī vismaz 1 h (170  10) °C temperatūrā. Pieslīpētos stikla aizbāžņus nošķir no pudeles kakliņa ar papīra sloksni vai aukliņas gabaliņu, lai tie neiesprūstu atdziestot. Jābūt izsekojamam pudeļu sterilizācijas datumam.

Sterilizācijas procesa efektivitāti kontrolē ar ķīmiskiem vai bioloģiskiem indikatoriem.

Ja sterilizāciju nav iespējams veikt ne ar kādiem citiem līdzekļiem, dezinfekciju veic, atvērtas pudeles iegremdējot verdošā ūdenī vismaz uz 30 min. Uzreiz pēc novārīšanas pudeles iztukšo, aiztaisa ar novārītiem vāciņiem un iesaiņo tīrā papīrā.

1. PIEZĪME.	Polietilēna pudeles var sterilizēt ar etilēnoksīda gāzi, tomēr, ņemot vērā tās toksicitāti, šo procedūru veic specializētās iekārtās un tik ilgi, cik nepieciešams etilēnoksīda desorbcijai. Tāpēc to neizmanto ikdienas laboratorijas procedūrās.

2. PIEZĪME.	Iedarbība ar gamma stariem, ko izstaro 60Co vai 137Cs avots, vai ar paātrinātiem elektroniem ar pietiekamu enerģijas daudzumu (1  104 Gy līdz 2  104 Gy) ir ļoti efektīvs sterilizācijas paņēmiens, kas ir pieejams specializētās ietaisēs. Nav nekādas paliekošas antibakteriālas iedarbības, tomēr daži materiāli polimerizācijas procesā pēc atkārtotas apstarošanas var mainīties.

Lai novērtētu ar oksidantu (piemēram, hloru, hloramīnu, bromīnu vai ozonu) dezinficēta ūdens mikrobioloģisko kvalitāti, oksidanta iedarbību aptur, tiklīdz paraugs ir paņemts. Parauga pudelēs pievieno reducējošo aktīvo vielu, piemēram, nātrija tiosulfātu.

Nātrija tiosulfāta (pentahidrāta) teorētiskā masa, kas nepieciešama 1 mg hlora inaktivācijai, ir 7,1 mg. Tādējādi uz 100 ml pudeles tilpības pievieno 0,1 ml nātrija tiosulfāta pentahidrāta šķīduma (4.3.1.2. punkts). Ar to atkarībā no inaktivācijas dinamikas tiks inaktivēti vismaz 2 mg/l un līdz pat 5 mg/l brīvā atlikušā hlora, kas ir pietiekami vairumam paraugu.

Noteiktos apstākļos, piemēram, peldbaseinos pēdu vannās, veicot dezinfekcijas pasākumus (piem., baktērijas Legionella apkarošanu dzeramā ūdens sadales sistēmās), var konstatēt augstāku hlora koncentrāciju, un attiecīgi būs nepieciešamas augstākas nātrija tiosulfāta devas.

Nātrija tiosulfāts nenoārdās, veicot karsēšanu autoklāvā vai sauso karsēšanu. Jānodrošina, ka nātrija tiosulfāta šķīduma pH ir tuvu neitrālam (zems pH var izraisīt sadalīšanos).

Nātrija tiosulfāts neietekmē paraugu un to var izmantot arī nehlorētiem ūdeņiem.

PIEZĪME.	Ir apgalvots, ka baktērijas Legionella ir jutīgas pret nātriju un ka vēlamāks ir kālija tiosulfāts, tomēr nav konstatēts, ka nātrijs radītu kaitīgu ietekmi koncentrācijās, ko izmanto hlora koncentrāciju inaktivācijai.

Citiem dezinfekcijas līdzekļiem ir jāizmanto atbilstīgi inaktivācijas pasākumi. Ja inaktivāciju nav iespējams vai nav racionāli veikt, par to ir jāziņo.

Helātu veidošanās aģenti ir ieteicami, lai pasargātu baktērijas no smago metālu, piemēram, vara vai cinka, toksiskās iedarbības. Etilēndiamīntetraacetātu (EDTA) vai nātrija nitrilotriacetātu (NTA) (Na3C6H6NO6) var izmantot kā ar filtrāciju sterilizētu šķīdumu, kura galīgā koncentrācija ir apmēram 50 mg uz litru, bet to pievieno tikai vajadzības gadījumā (piemēram, ja ūdens apstrādāts ar sudrabu vai varu). Sudrabu var inaktivēt arī ar nātrija sulfīdu. Pievieno 1 ml nātrija sulfīda šķīduma (4.3.1.3. punkts) 1 l parauga.

4.2.4.1. Sterilitātes testēšana

Laboratorijai ir jānodrošina parauga pudeļu sterilitāte neatkarīgi no tā, vai tās ir sagatavotas laboratorijā vai komerciāli, un vai tās ir izgatavotas no stikla vai plastmasas. Komerciāli sagatavotas pudeles piegādā ar sterilizācijas apliecinājumu, kas kalpo par pieņemšanas nosacījumu, un katrai lietojamajai partijai ir ieteicams veikt arī sterilitātes testus. Tas attiecas uz pudeļu partijām pēc to marķēšanas, attiecīgā gadījumā inaktivācijas aģentu pievienošanas un uzglabāšanas.

Pudeļu sterilitāti parasti var garantēt, kontrolējot sterilizēšanas procesu. Ja tas tā nav, jātestē trauku sterilitāte.

PIEMĒRS.	Turpmāk sniegti testēšanas procedūras piemēri (parasti testē 1 pudeli no 100 pudelēm):

1. “Rotācijas kolbas” metode

Testa pudelē ievada 20 ml vai 50 ml izkausēta kultivēta agara (agara barotni dzīvotspējīgo koloniju veidojošo vienību skaitīšanai) un pudeles sieniņas noklāj ar agaru, griežot pudeli ap savu asi, kamēr to atdzesē (vajadzības gadījumā zem ūdens strūklas). Inkubācijas laikā (22  2) °C piecas dienas nedrīkst būt redzama pieauguma.

1. Šķidrā atsārma metode

Pudelē ievada 20 ml līdz 50 ml tioglikolāta vai cita kultivēta atsārma, griežot pudeli ap savu asi, lai samitrinātu sieniņas, un nogaida inkubācijas periodu (22  2) °C piecas dienas. Ja pudele ir sterila, neveidojas saduļķojums.

4.2.4.2. Inaktivācijas aktīvo vielu esamības tests

Tiosulfāta esamību var pārbaudīt ar jodometrisko metodi:

l2 + 2 S2O32-	→	2 l- + S4O62-

Ielej pudelē 10 ml destilēta ūdens un titrē ar joda šķīdumu (4.3.1.4. punkts), izmantojot cieti vai tiofēnu kā titrēšanas beigu punkta aktīvo vielu.

4.2.4.3. Paliekošās toksicitātes testēšana parauga pudelēs

Parauga traukā var palikt toksicitāte stikla trauku mazgāšanas rezultātā, atbrīvojoties savienojumiem vai piedevām no plastmasas pudelēm, kā arī sterilizācijas procesa rezultātā. Stikla vai polietilēna pudelēm, kuras tiek lietotas ikdienā, nav nepieciešams regulāri pārbaudīt toksicitāti, taču, ja rodas šaubas, veic testu saskaņā ar Geldreiha metodi (piemēram, 1975. gada [8.] avots).

4.3.1.1. Etanols, tilpuma daļa  (C2H5OH) = 70 %, izopropanols, tilpuma daļa
 [(CH3)2 CHOH] = 70 %, vai hipohlorīta šķīdums,  (CLO–) [image: ] 1 g/l.
4.3.1.2. Nātrija tiosulfāta pentahidrāta šķīdums,  (Na2S2O3 5H2O) = 18 mg/ml.
4.3.1.3. Nātrija sulfīda šķīdums,  (Na2S) = 0,1 mg/ml.
4.3.1.4. Joda šķīdums, c(I2) = 0,05 mol/l.

Papildus paraugu traukiem var būt nepieciešami turpmāk norādītie priekšmeti.

4.3.2.1. Ziepes un dvieļi.
4.3.2.2. Gāzes lodlampa un atkārtota uzpilde.
4.3.2.3. Burkas vai vārglāzes, dezinfekcijas salvetes.
4.3.2.4. Deglis, sērkociņi.
4.3.2.5. Marķieri, zīmuļi, marķējumi.
4.3.2.6. Uzgriežņu atslēgas, knaibles, skrūvgriezis, nazis.
4.3.2.7. Ledus kaste un ledus vai ledus pakas, pārvietojamie ledusskapji vai saldēšanas nodalījumi transportlīdzekļos.
4.3.2.8. Termometrs vai temperatūras reģistrators.
4.3.2.9. Stabilizēts pudeļu turētājs vai līdzvērtīgs turētājs, ar virvi vai ķēdi (vēlams, nerūsējošais tērauda, vismaz apakšējai daļai).
4.3.2.10. Kāts vai gara pincete vai paraugu ņemšanas ierīce, kas pielāgota dažādiem dziļumiem.
4.3.2.11. Kartes, paraugu ņemšanas vietu saraksts, paraugu ņemšanas veidlapas.
4.3.2.12. Transportlīdzeklis un dokumenti, identitātes un atļaujas kartīte.
4.3.2.13. Ūdensnecaurlaidīgi (aizsarg)zābaki.
4.3.2.14. Aparāts, ar ko mēra pH, hloru, izšķīdušo skābekli, vadītspēju.
4.3.2.15. Sterili cimdi.

4.4. Iepildīšanas procedūra

4.4.1.1. Vispārēji jautājumi

Ūdens paraugus no krāna ņem dažādiem mērķiem:

1. lai noteiktu ūdens kvalitāti maģistrālajā sadales vadā (par ko atbild izplatītājs);
1. lai zinātu, kāda ir ūdens kvalitāte, kas tek no krāna patēriņam, kāds tas tiek piegādāts līdz krānam (ko var mainīt pakalpojuma tīklā ēkā);
1. lai zinātu, kāda ir lietotā ūdens kvalitāte, t. i., kāds ūdens tek no (iespējams, piesārņota) krāna.

Lai novērtētu ūdens kvalitāti maģistrālajā vadā (a) gadījums), paraugus vislabāk ir ņemt no īpašiem krāniem (arī sadales sistēmā), kas atrodas maģistrālā sadales vada tuvumā, ir tīri, bez stiprinājumiem un ir dezinficējami ar liesmu vai piemērotu līdzvērtīgu metodi.

Lai novērtētu ūdens kvalitāti maģistrālajā vadā (joprojām a) gadījums), var izmantot parastus krānus, ja tos var dezinficēt ar liesmu, bet gadījumā, ja rezultāti nav skaidri, izvērtē pakalpojuma tīklu kā iespējamo piesārņojuma avotu.

Situācija, kas aprakstīta b) punktā, ir izvēles metode, ko izmanto, lai novērtētu dzeramā ūdens kvalitāti, tostarp pakalpojuma tīkla ietekmi ēkas iekšienē. Šajā gadījumā ne vienmēr ir pieejami krāni, kas ir dezinficējami ar liesmu, un ir jāizvērtē citas dezinfekcijas metodes (jālieto hipohlorīta šķīdums, etanols vai izopropanols (4.3.1.1. punkts)).

Situācija, kas aprakstīta c) punktā, ir dzeramā ūdens kvalitātes novērtēšanas metode īpašās situācijās, piemēram, uzliesmojumu gadījumā.

Atkarībā no mērķa ir vai nu nepieciešams, vai nepareizi:

1. atvienot pievienotās ierīces un ieliktņus;
1. dezinficēt krānu;
1. veikt skalošanu (sk. 1. tabulu).

1. tabula. Parauga ņemšana no krāna dažādiem mērķiem

	Nolūks
	Ūdens veids
	Atvienot pievienotās ierīces un ieliktņus
	Dezinficēt
	Izskalot

	(sk. iepriekš)
	
	
	
	

	a)
	Maģistrālajā sadales vadā
	Jā
	Jā
	Jā

	b)
	Kāds tas tiek piegādāts uz krānu
	Jā
	Jā
	Nē, sk. a)  piezīmi (minimāli)

	c)
	Kāds tas tiek patērēts
	Nē
	Nē
	Nē

	a)	Īsu brīdi izskalo, lai vairs nebūtu krāna dezinfekcijas palieku.



Paraugus no dzeramā ūdens uzglabāšanas tvertnēm ņem no izvada krāna. Zemūdens paraugus dažkārt ņem no pašas tvertnes, tādā gadījumā ir nepieciešamas pudeles, kas ir sterilas no iekšpuses un no ārpuses (sk. 4.2.1. punkts).

Nodrošina, ka paraugi tiek ņemti aseptiski, ar tīrām rokām vai lietojot sterilus cimdus, pasargājot paraugu no gaisa plūsmām un izšļakstīšanās.

Iepildīšanas laikā pudeles atveres iekšējās sieniņas nedrīkst nonākt  saskarē ne ar ko (ar pirkstiem, zemi, kabatu, zobiem).

Pudelē atstāj brīvu gaisa telpu, lai paraugu pirms analīzes varētu pienācīgi saskalināt.

Nekavējoties aiztaisa pudeli. Šo ūdens paraugu neizmanto temperatūras mērījumiem vai kādiem citiem uz vietas testētiem parametriem.

Sīkāku informāciju sk. arī ISO 56675.

4.4.1.2. Ūdens attīrīšanas stacijās un uzglabāšanas tvertnēs

Ūdens attīrīšanas stacijās un uzglabāšanas tvertnēs nodrošina īpašus paraugu ņemšanas krānus katrā izlaides maģistrālajā vadā un citās paraugu ņemšanas vietās. Jānodrošina, ka tos var sterilizēt ar liesmu, uzturēt tīrus, skaidri marķēt un izmantot tikai paraugu ņemšanai. Sīkāku informāciju sk. ISO 56675 un ISO 566713.

Metāla krānu intensīvi karsējot ar lodlampu, izvads tiek dezinficēts, ja temperatūra sasniedz vismaz 80 °C. Tas tā nav, ja karsētajā zonā ir palicis ūdens.

PIEZĪME.	Karsēšana ar degļa liesmu ir tikai virspusēja (nav pietiekama).

4.4.1.3. Ūdens maģistrālajā sadales vadā

Lai noteiktu ūdens kvalitāti maģistrālajā sadales vadā, paraugu ņem sadales vadā vai tā tuvumā (parasti uzreiz aiz ūdens skaitītāja). Nodrošina, ka paraugā nenonāk piesārņojums no krāna ārējās virsmas. Paraugus neņem no krāniem, kuru vārpstām ir sūce, un, ja iespējams, izvairās no paraugu ņemšanas no sajaucējkrāniem. Noņem krāna sprauslas vai citus stiprinājumus vai ieliktņus (jābūt pieejamām uzgriežņu atslēgām un knaiblēm). Nokasa visus netīrumus (apaugumu, gļotas, netīrumus vai citus svešķermeņus) un vairākas reizes līdz galam atgriež un aizgriež krānu, lai no tā izskalotu netīrumus. Vēlams krānu dezinficēt ar liesmu (pēc karsēšanas ar liesmu un krāna atgriešanas būtu jābūt šņācošai skaņai). Pēc tam atgriež krānu līdz pusei un notecina ūdeni, līdz tiek sasniegta konstanta temperatūra (lai izlaistu ūdeni, kas ir bijis ēkā). Tad atvērtu pudeli novieto zem ūdens strūklas un piepilda aseptiskos apstākļos.

Ja nav iespējams krānu dezinficēt tikai karsējot ar liesmu, izmanto citus piemērotus paņēmienus. Lai dezinficētu plastmasas krāna atveri, vispirms krānu rūpīgi notīra un tad iemērc uz 2–3 min vārglāzē ar hipohlorīta šķīdumu, etanolu vai izopropanolu (4.3.1.1. punkts). Vai arī var izmantot birsti vai skalotni vai citu līdzīgu ierīci, lai dezinficētu krāna ārpusi un pēc iespējas iekšpusi.

Pēc tam pietiekami ilgi notecina ūdeni, lai mazinātu ēkas iekšējā tīkla ietekmi. Ir jāzina detalizēts tīkla izkārtojums (tvertņu vai mīkstinātāju tilpums un ūdens izlaides laiks), lai noteiktu, cik ilgi ir jātecina ūdens pirms parauga ņemšanas. Lai sasniegtu to pašu efektu, var uzraudzīt arī ūdens temperatūras stabilizēšanos. Maksimālās plūsmas un spiediena rezultātā var pārplīst bioplēve un saduļķoties savienojumos un locījumu vietās uzkrājušās nogulsnes, tādējādi izdalās daudz ūdens organismu. Lai mazinātu šo iedarbību, uz 5–10 s atgriež krānu līdz galam, tad plūsmu samazina uz pusi un ūdeni tecina nepieciešamo laiku, un pēc tam novieto pudeli zem krāna, to neaizgriežot un neatgriežot.

4.4.1.4. Ūdens, kas tiek piegādāts uz patērētāju krānu

Lai noteiktu kvalitāti ūdenim, kas tiek piegādāts uz patērētāju krānu, nodrošina, ka no krāna ārējās virsmas paraugā nenonāk piesārņojums. Pirms pudeļu piepildīšanas nokasa visus netīrumus (apaugumu, gļotas, netīrumus vai citus svešķermeņus), kas varētu atdalīties. Paraugu neņem no pilošiem krāniem. Noņem krāna sprauslas vai citus stiprinājumus vai ieliktņus (jābūt pieejamām uzgriežņu atslēgām un knaiblēm). Krāns ir jādezinficē, vēlams karsējot to ar liesmu, ja tas nav iespējams, jāizmanto citi piemēroti paņēmieni (sk. iepriekš). Pēc tam tecina ūdeni pietiekami ilgi, lai nodrošinātu, ka paraugā nav ūdens, kurā saglabājušās termiskās apstrādes vai dezinfekcijas līdzekļa paliekas. Novieto pudeli zem krāna, to neaizgriežot un neatgriežot.

4.4.1.5. Kāds ūdens tiek patērēts

Lai noteiktu kvalitāti ūdenim, kas tiek patērēts (piemēram, uzliesmojumu gadījumos), būtu jāņem vērā ūdens piesārņojums no baktērijām, kas atrodas uz krāna ārējās virsmas un krāna stiprinājumiem vai ierīcēm. Tāpēc stiprinājumi nebūtu jānoņem un krāns pirms parauga ņemšanas nav jādezinficē.

Akas ūdeni analizē dažādos nolūkos:

8. lai zinātu gruntsūdeņu kvalitāti;
8. lai zinātu akas ūdens kvalitāti;
8. lai zinātu patēriņam lietotā ūdens kvalitāti.

Atkarībā no nolūka ir jāizvēlas dažādas paraugu ņemšanas metodes urbumos un akās, ņemot vērā to, vai urbumā vai akā ir vai nav pastāvīgi uzstādīts sūknis. 2. un 3. tabulā ir sniegts pārskats par to, kāda paraugu ņemšanas metode būtu jāizvēlas atkarībā no nolūka, ņemot vērā, vai akā ir vai nav pastāvīgi uzstādīta sūknēšanas ierīce.

2. tabula. Akas ūdens paraugu ņemšana dažādiem mērķiem no akām, kurās ir pastāvīgi uzstādītas sūknēšanas ierīces un ir metāla krāns vai izvads

	Nolūks
	Ūdens veids
	Sūknēšana
	Krāna dezinfekcija

	1
	Gruntsūdens
	jā (lielos apjomos)
	jā

	2
	Akas ūdens
	nē (minimāli)
	jā

	3
	Kāds ūdens tiek patērēts
	nē
	nē



3. tabula. Akas ūdens paraugu ņemšana dažādiem mērķiem no akām, kurās nav pastāvīgi uzstādītu sūknēšanas ierīču

	Nolūks
	Ūdens veids
	Ar iegremdējamu sūkni (tīru)
	Ar pudeli, kas ir sterila no iekšpuses un ārpuses
	No spaiņa

	1
	Gruntsūdens
	+, sk. a) piezīmi
	
	

	2
	Akas ūdens
	+, sk. b) piezīmi
	+
	

	3
	Kāds ūdens tiek patērēts
	
	
	+

	a)	pēc apjomīgas sūknēšanas
b	tikai minimāla sūknēšana



Ja urbumā vai akā sūknis ir uzstādīts pastāvīgi, parasti ir arī metāla krāns vai izvads. Atkarībā no parauga ņemšanas nolūka apjomīga sūknēšana ir vai nav nepieciešama un ir vai nav nepieciešama krāna dezinfekcija, vēlams karsējot to ar liesmu, sk. 2. tabulu.

Norāde 1. punktā par apjomīgu sūknēšanu nozīmē, ka ūdeni sūknē vismaz tikmēr, kamēr tiek sasniegta nemainīga ūdens temperatūra un elektrovadītspēja vai kamēr tiek nodrošināts, ka akā ūdens tilpums ir nomainījies vismaz trīs reizes. Ja paraugu ņem 2. punktā minētajiem mērķiem (lai zinātu akas ūdens kvalitāti), ir nepieciešama tikai īsa ūdens apmaiņa, tikai tik daudz, lai būtu beigusies krāna dezinfekcijas ietekme. 3. punktā minētajiem mērķiem nav nepieciešama ne sūknēšana, ne krāna dezinfekcija.

Ja urbumā vai akā nav pastāvīgi uzstādīts sūknis (3. tabula), paraugu ņem ar iegremdējamu sūkni atbilstoši 1. punktā norādītajam mērķim. Šo sūkni izmanto tikai tīram ūdenim, un arī šajā gadījumā ir jānodrošina liela ūdens apjoma sūknēšana (sk. iepriekš). 2. punktā minētajam mērķim vēlams izmantot sterilu paraugu ņemšanas ierīci, kurā ietilpst arī stabilizēts turētājs. Vai arī vispirms var veikt minimālu sūknēšanu un pēc tam izmantot tīru iegremdējamu sūkni. 3. punktā minētajiem mērķiem, ja patērētājs lieto ūdeni no akas vai urbuma bez sūknēšanas ierīces, piemēram, ūdeni ņem ar spaini utt., ūdeni no spaiņa iepilda tīrā parauga pudelē.

Lai paraugus paņemtu (“aiz”) filtriem vai no caurulēm, pa kurām ūdeni laiž baseinā, ir jābūt paraugu ņemšanas krāniem, kas iemetināti tuvu klāt pie caurules, lai ūdens nesastāvētos. Ūdeni iepilda pudelē tādā pašā veidā kā no krāniem, kas atrodas maģistrālajā sadales vadā (4.4.1.3. punkts).

Lai paņemtu baseinā laistā ūdens paraugus (pēc dzidrināšanas, apstrādes un hlora pievienošanas), paraugu ņem attālāk no ievadīšanas vietas, kur dezinfekcijas līdzekļa atliekas ir stabilas.

Parastos baseina ūdens apsekojumos ņem paraugu no zemūdens (10 cm līdz 30 cm dziļumā), izmantojot parauga ņemšanas kātu, pretējā pusē no ieplūdes. Izmanto tīras, sterilas pudeles. Ja nav vertikālas ūdens plūsmas, uzmanība būtu jāpievērš tam, lai izvēlētos atbilstošāko un reprezentatīvāko parauga ņemšanas vietu. Pudeli iegremdē horizontāli, lai nezaudētu tiosulfātu, tad pagriež vertikāli un iepilda vajadzīgo ūdens daudzumu.

PIEZĪME.	Uz baseina ūdens virsmas mierīgos apstākļos veidojas mikroslānis, kurā peldošajās ādas plēksnītēs uzkrājas mikroorganismi, piemēram, stafilokoki. Dažos peldbaseinos ūdens virsmas piesārņojumu var novērtēt, ņemot paraugus no pārplūdes perifērās noteces.

[bookmark: _Toc512003392]4.4.4. Virszemes ūdeņi

4.4.4.1. Peldvietu ūdens

Peldvietu ūdeņus (ezerus, upes, jūrmalu) parasti klasificē, sezonas laikā veicot vairākkārtīgus mērījumus. Paraugu ņemšanas vietām jābūt stingri definētām.

Paraugu ņemšanas vietām ir jābūt tādām, kas reprezentē ūdens kvalitāti vietā, kuru izmanto vairums peldētāju vai kurā sagaidāms piesārņojums, atkarībā no paraugu ņemšanas mērķa.

Zemūdens paraugus ņem (20 cm līdz 30 cm dziļumā) vietā, kur ūdens ir 1–1,5 m dziļš. Pudeli iegremdē parauga ņemšanas dziļumā ar kakliņu uz leju. Pēc tam, lai novērstu piesārņojumu, to pagriež sānis vai uz augšu un piepilda. Vietās, kur ir straume, pudeli tur pret straumi.

Dažās pludmalēs 1 metra dziļumu nevar sasniegt, tad paraugi ir jāņem seklākos ūdeņos. Tas ir jāatzīmē un īpaša uzmanība jāpievērš atkārtotas suspendēšanās sekām.

PIEZĪME.	Viens no galvenajiem pludmales ūdens kvalitātes izmaiņu avotiem ir mālā vai organiskajās dūņās adsorbēto baktēriju atkārtota suspendēšanās. Hidrodinamiskajās zonās esoša rupja smilts neadsorbē daudzus piesārņotājus. Dažādi dabīgi un cilvēka izraisīti cēloņi, kas rada atkārtotu suspendēšanos, piemēram, pavasara plūdi, vētras un laivošana, var palielināt sanitāros riskus un ir jāņem vērā. Tādas pašas sekas var radīt arī nepareiza paraugu ņemšana (piemēram, ūdens iepildīšana pārāk tuvu gultnei, nogulšņu sajaukšana, pašu laivas pārvietošanās).

4.4.4.2. Jūra, ezeri, upes: no laivas

Izvēloties paraugu ņemšanas vietas, jāizvērtē ezeru un jūras ūdens sezonālie apveidi un vertikālā noslāņošanās un upes ūdens sajaukšanās.

Zemūdens vai dziļūdens paraugu ņemšanai piekrastes ūdeņos ir pieejamas daudzas ierīces, taču okeanogrāfiskās pudeles, ko izmanto ķīmiskiem pētījumiem (GoFlow, Nansen vai Van Doorn tipa pudeles [12]), nav sterilizējamas un tāpēc nav piemērotas.

JZ sistēma [12] sastāv no sterilas stikla pudeles, kurā ir vakuums. Tā ir aprīkota ar gumijas aizbāzni un stikla caurulīti, kas hermetizēta un saliekta tā, ka atrodas tuvu pie auklas. Kad pudele nolaista vēlamajā dziļumā, pa auklu tiek padots atsvars, caurulīte tiek saplēsta un pudelē iepildās ūdens. Pudeli var arī nolaist ūdenī, izmantojot Nansen tipa pudeli. Tiek izmantotas šļirces sistēmas un dažādi citi paņēmieni, komplicētākie no kuriem nodrošina tādu ūdens parauga spiedienu, kāds tas ir bijis parauga ņemšanas vietā, lai pētītu barofīlās baktērijas.

Ja šādas ierīces vai kātu izmanto seklūdenī, jācenšas nodrošināt, ka operators, peldlīdzeklis, enkurs utt. minimāli saduļķo nosēdumus.

No dreifējoša peldlīdzekļa paraugus ņem aizvēja pusē, nevis vēja pusē. Ja peldlīdzeklis ir noenkurots vai brauc, paraugus ņem no peldlīdzekļa priekšgala.

Lai mazinātu iespēju, ka piesārņojumu var radīt auklas, kas tur sterilos instrumentus, virknes apakšā izmanto, piemēram, nerūsējošā tērauda stiepli vai ķēdi.

Ņemot paraugus no zemūdens, izmanto vienreizējās lietošanas cimdus vai sterilizējamus kātus vai pincetes, lai mazinātu paraugu ņēmēju inficēšanās riskus. No pudeles ārējās virsmas noņem netīrumus un/vai pudeles ievieto tīros maisiņos un transportē atsevišķi no dzeramā ūdens paraugiem. Piemēro 4.4.4.2. punktā (jūra, ezeri, upes) norādītās procedūras (paraugu ņemšanas ierīces).

Bioplēves paraugus ņem, mehāniski nokasot virsmu ar sterilu lāpstiņu, asmeni vai uztriepes tamponu. Suspendē bioplēves paraugu sterilā parauga traukā un analizē pēc homogenizācijas.

PIEZĪME.	Ar šo kvalitatīvo paraugu ņemšanas procedūru tiks izjaukts mikroorganismu telpiskais sakārtojums.

Korozijas baktērijas ir meklējamas nogulsnēs, kas iegūtas no šķidriem paraugiem, tos filtrējot, dekantējot vai centrifugējot. Sarūsējuša metāla daļiņas var iegūt, tās nokasot vai ar “hidraulisku triecienu” (pēkšņu spiediena maiņu ūdens caurulē).

Dažkārt ūdenī var atrast sulfātu reducējošās baktērijas, tomēr to lomu metālu korozijā vislabāk pierāda, paņemot uztriepi no joprojām mitro pūslīšu iekšpuses, nevis tikai no ūdens paraugiem.

Tieši pirms vai uzreiz pēc parauga paņemšanas pudelei piešķir unikālu identifikatoru, to marķē un veic ierakstu paraugu ņemšanas veidlapā (paraugu ņemšanas žurnālā).

Veidlapā norāda vismaz pasūtītāja nosaukumu un adresi, analizējamo parametru sarakstu, parauga ņemšanas datumu, laiku un vietu, kā arī parauga ņēmēja vārdu, uzvārdu. Nepieciešams norādīt arī parauga veidu (izcelsmi) un analīzes mērķi, jo tas var palīdzēt izraudzīties metodi. Lai pareizi interpretētu rezultātus, dažkārt ir nepieciešami arī citi dati (piemēram, temperatūra, biocīdi, precīza paraugu ņemšanas vieta, novērojumi par apstākļiem, kas varētu ietekmēt ūdens mikrobioloģisko kvalitāti).

Laika intervālam no parauga paņemšanas līdz analīzei laboratorijā jābūt iespējami īsam. Dzeramā ūdens analīzes ideālā gadījumā būtu jāsāk veikt tajā pašā darbadienā.

Paraugus transportēšanas laikā atdzesē – vislabāk (5  3) °C – (piemēram, izmantojot ledus pakas vai kūstošu ledu), ja vien konkrētajos standartos nav norādīts citādi. Jāuzmanās, lai tie nesasaltu (izņemot vīrusiem). Paraugus pasargā no saules gaismas.

Ja paraugu transportēšana ilgst vairāk par 8 h, ir jāuzrauga un jāreģistrē temperatūra.

Transportēšanas apstākļus dokumentē.

Vienlaikus jāuzmanās, lai:

1. ledus pakas netiktu noliktas tiešā saskarē ar paraugu, jo tas var izraisīt parauga sasalšanu [10];
1. pielāgotu ledus paku skaitu, apjomu un novietojumu tā, lai tas atbilstu paraugu skaitam, masai un sākotnējai temperatūrai [9].

Dokumentē procedūras, kas jāveic, ja ir ilgāks transportēšanas laiks ( 8 h).

Siltus un aukstus paraugus transportē atsevišķi.

Norādījumi par to, kā transportēt un uzglabāt ūdens paraugus, kuriem veic fizikālķīmiskās, ķīmiskās, radioķīmiskās un bioloģiskās analīzes, ir sniegti ISO 56673.

Temperatūrā no 0 °C līdz 45 °C bakteriālās reakcijas ir proporcionālas temperatūrai. Ja mikroflora vairojas, jo augstāka ir temperatūra, jo straujāk notiek vairošanās. Savukārt, ja tā mirst, sasilšana veicina arī šo reakciju. Bakterioloģijā parasti pieņem Q10 no 2. Tas nozīmē, ka temperatūrai palielinoties par 10 °C, ar koeficientu 2 pieaug gan vairošanās, gan mirstības procesi. Tāpēc transportēšanas laikā svarīgi ir paraugus atdzesēt, nevis sasaldēt, jo ledus veidošanās dēļ var atmirt vairums šūnu ( 99 %). Tikai paraugus, kas paredzēti vīrusu analīzei, var turēt 70 °C temperatūrā, ja paraugam pievienots atbilstošs krioaizsarglīdzeklis.

1. PIEZĪME.	Optimālos apstākļos viena baktērijas E. coli šūna dalās 20 min, tas nozīmē, ka pēc 10 stundām ir radušās 1  109 šūnas. Tomēr ūdenī ir arī citi mikroorganismi un nepietiekams barības vielu daudzums, tāpēc šāda vairošanās nevar notikt. No otras puses, mikroflora var sarukt uz pusi mazāk nekā 20 min laikā; ja neveic hlora inaktivāciju, tā dezinficējošā iedarbība ir sekunžu jautājums.

2. PIEZĪME.	Veicot daudzus eksperimentus ar bakterioloģiskai izpētei ņemto ūdens paraugu uzglabāšanu, tika konstatēta labvēlīgā ietekme, atdzesējot paraugu zem 10 °C. Ideālais temperatūras diapazons (5  3) °C ir sasniedzams, ievietojot paraugu leduskastē, kas pildīta ar ledu (vēlams, mākslīgā ledus pakām). Bet ir acīmredzams, ka ūdens temperatūra uzreiz pēc pudeles ielikšanas kastē nebūs (5  3) °C. Kādu laiku notiks temperatūras līdzsvarošanās, un šajā laikā temperatūras izmaiņas kastē ietekmēs:

1. leduskaste (tilpums, izolācijas raksturlielumi);
1. ārējā temperatūra;
1. ūdens paraugu masa un to sākotnējā temperatūra;
1. ledus masa.

3. PIEZĪME.	“Mākslīgā ledus” pakas izdala lielāku aukstumu nekā īstais ledus, turklāt tas nekūst, tādējādi ir mazāks risks, ka varētu atdalīties marķējums, tintes uzraksti kļūtu nesalasāmi vai notiktu parauga piesārņojums. Tāpēc tas ir vēlamāks nekā īstais ledus.

[bookmark: _Toc512003398]5.2. Aiztures laiks

Aizture no parauga ņemšanas līdz tā analīzei ietver parauga transportēšanu, reģistrēšanu un tā apstrādi laboratorijā.

Aiztures laiks starp parauga ņemšanu un tā analīzi var mazināt rezultātu ticamību. Tādējādi parauga ņēmējiem un analīžu veicējiem ir jāsadarbojas, lai pēc iespējas mazāks paraugu skaits tiktu analizēts nākamajā dienā pēc paraugu ņemšanas. Aiztures laikam jābūt pēc iespējas īsākam, un to atzīmē laboratorijas pārskatā.

1. PIEZĪME.	Saskaņā ar [4.] atsauci bieži minētā 8 h maksimālā aizture ir laiks, kas bija nepieciešams pagājušajā gadsimtā, lai no Sabiedrības veselības karaliskās laboratorijas Londonā ar zirgu pajūgu aizbrauktu uz Temzas tālāko punktu, un atbrauktu atpakaļ. Lai arī transporta sistēmas ir modernākas, pašreiz ir tendence pieļaut ilgākus kavējumus. Realitātē literatūrā ir sniegti pretrunīgi eksperimentāli novērojumi.

2. PIEZĪME.	Dezinficētos ūdeņos, kā arī jūras vai upes ūdenī bakteriālo šūnu fēču rādītāji, šķiet, ir mirstības procesā, kas liecina par novājinātu fizioloģisko stāvokli. [8.] atsaucē autora ieteiktais maksimālais aiztures laiks ir 8 h saskaņā ar agrākajiem pētījumiem par šiem ūdeņiem.

3. PIEZĪME.	Neattīrītam dzeramajam ūdenim vai eitrofiskiem ūdeņiem daži autori piedāvā ilgāku aiztures laiku. Tomēr visās mikrobiologu un specializētajās grāmatās ieteikts analizēt paraugus pēc iespējas drīzāk, jo izteiktā vairākumā pētījumu uzrādītas nozīmīgas izmaiņas pat ar saldēšanu ([5], [6], [7]).

B.1. tabulā ir apkopoti literatūrā sniegtie ieteikumi par maksimālo aiztures laiku. Minētie laiki ir eksperimentāli; tie ir atkarīgi no ūdens veida, mikroorganismu fizioloģiskā stāvokļa (piemēram, ir vai nav veikta dezinfekcija) un pat no analīzes metodes. Tomēr ir jāievēro konkrētajos standartos noteiktais paraugu maksimālais uzglabāšanas laiks, tostarp transportēšanas laiks, un temperatūras.

Rezultāti, kas iegūti pēc ieteicamā uzglabāšanas termiņa, ir jāatzīmē, norādot, ka rezultāti iegūti pēc n stundām.

A pielikums
(informatīvs)

A priori noteikšana, cik paraugi ir jāizanalizē, lai ar zināmu ticamību noteiktu mikrobu vidējo koncentrāciju ūdenī, kvantitatīvai noteikšanai, ko iegūst ar mikroorganismu kultivēšanu

A.1. Vispārēji jautājumi
[image: ]

Neviena no desmit 100 ml parauga porcijām nesatur teorētisko vidējo 5 mikroorganismu koncentrāciju uz 100 ml.

A.1. attēls.	50 mikroorganismu sadalījums labi sajauktā 1 l ūdens tilpumā

Var pierādīt, ka ideālos homogenizācijas apstākļos baktēriju skaita sadalījums tuvināti atbilst Puasona likumam.

Saskaņā ar šo likumu dispersija ir vienāda ar vidējo vērtību, tāpēc šo likumu patiešām var novērot zemam blīvumam ( 12 koloniju veidojošas daļiņas uz analizēto tilpumu), piemēram, baktērijai Salmonella vai baktērijai E. coli dzeramajā ūdenī.

Ja koncentrācija ir augstāka (W 12 koloniju veidojošas daļiņas uz analizēto tilpumu), dispersija s2 bieži vien ir lielāka nekā gaidīts:

[image: ] kur K  1.

Sadalījums ir pārāk izkliedēts jeb infekciozs; K tiek saukts par pārmērīgas izkliedes koeficientu. m ir aritmētiskais vidējais skaits.

A.2. Aprēķins

Lai aprēķinātu analizējamo paraugu skaitu, rīkojas šādi:

1. izvēlas rezultātu pieļaujamo novirzi D: piem.,  20 %,  50 %, procentuālās vērtības izsakot kā decimāldaļskaitli (piem., 20 % = 0,20);
1. ja ir priekšstats par analizējamā ūdens koncentrācijas līmeni, provizoriski nosaka gaidāmo vidējo skaitu m uz analizējamā parauga porciju;
1. un ja ir hipotēze par pārmērīgās izkliedes koeficienta K vērtību, izmantojot A.1. tabulu;
1. nosaka paraugu skaitu N, izmantojot šādu vienādojumu:

[image: ]

kur

N	ir paraugu skaits;
[image: ]	ir hī kvadrāta sadalījuma vērtība ar vienu brīvības pakāpi (vērtība 95 % nozīmībai ir 3,84);
K	ir dispersijas un vidējās vērtības attiecība, pārmērīgas izkliedes koeficients [14];
D	ir pieļaujamā novirze, ko izsaka kā vidējās vērtības decimāldaļu;
m 	ir aritmētiskais vidējais skaits.

A.1. tabula.	Pārmērīgas izkliedes koeficienta K noteikšana, ņemot vērā ūdens veidu un mikroorganismu paredzamo skaitu

	Ūdens duļķainums
	Mikroorganismu koncentrācija m

	
	(koloniju veidojošās daļiņas uz analizējamo tilpumu)

	
	 12
	no 12 līdz 30
	no 30 līdz 50
	 50

	Tīrs ūdens
	K = 1
	K = 1,5
	K = 3
	K = 8

	Saduļķots
	K = 1
	K = 2
	K = 4
	K = 12

	Ļoti saduļķots
	K = 1
	K = 2
	K = 5
	K = 16



A.3. Piemēri

A.3.1. A.3.1. piemērs

Piemēram, ja precizitātes mērķvērtība ir 20 % ap lēsto vidējo vērtību 5 koloniju veidojošās daļiņas uz analizējamo tilpumu, pārmērīgas izkliedes koeficients ir K = 1 (A.1. tabula), tad prasītais paraugu skaits N ar ticamības pakāpi 95 % ir:

Tādējādi ir nepieciešami N = 19 paraugi, lai noteiktu ūdens parauga mikrobiālo koncentrāciju, kurā ir apmēram 5 koloniju veidojošās daļiņas uz analizējamo tilpumu, ar pieļaujamo novirzi  20 %.

Ja ņem tikai 5 paraugus, relatīvā precizitāte nebūs augstāka par 40 %.

Ja analizē tikai vienu paraugu, kļūdaini negatīva rezultāta risks ir 70 %.

A.3.2. A.3.2. piemērs

Ja koncentrācija ir apmēram 30 koloniju veidojošās daļiņas uz analizējamo tilpumu, saduļķotam ūdenim saskaņā ar A.1. tabulu pārmērīgas izkliedes koeficients K = 4 (dispersija ir 4 reizes lielāka par vidējo vērtību).

Ja ticamības pakāpe ir 95 % un pieļaujamā novirze ir 20 %, analizējamo paraugu skaitu aprēķina šādi:

[image: ]

Tādējādi, lai provizoriski noteiktu mikrobiālo koncentrāciju ar 20 % pieļaujamo novirzi un 95 % ticamību saduļķotā ūdenī, kas satur apmēram 30 koloniju veidojošās daļiņas uz analizējamo tilpumu, būs jāanalizē 13 paraugi.

A.3.3. A.3.3. piemērs

Saduļķots virszemes ūdens, kurā gaidāmā mikrobiālā koncentrācija ir apmēram 15 koloniju veidojošās daļiņas uz analizējamo tilpumu, K = 2 (A.1. tabula).

Ja pieļaujamā novirze ir  20 %, analizējamo paraugu skaits ir:

Ja pieļaujamā novirze ir  50 %, analizējamo paraugu skaits ir:

A.3.4. A.3.4. piemērs

	Pieņemtā pieļaujamā novirze:
	 20 %

	Analizējamā ūdens saduļķojums:
	tīrs ūdens

	Paredzamā mikrobiālā koncentrācija:
	20 koloniju veidojošās daļiņas uz analizējamo tilpumu



K = 1,5 (no A.1. tabulas)

Analizējamo paraugu skaits:

Ņem un analizē septiņus paraugus.

Rezultāti ir: 13, 15, 7, 8, 19, 8, 13.

Tad

[image: ]

(ievērojami zemāki nekā gaidīts)

un

[image: ]

tādējādi paraugu skaits bija pietiekams un tos var izmantot turpmākajā izpētē.

B pielikums
(informatīvs)

Paraugu maksimālā uzglabāšanas laika, tostarp transportēšanas laika, un temperatūru ieteicamās (R) un pieļaujamās (A) vērtības, ja vien standartos nav norādīts citādi

B.1. tabula

	
	Paraugu maksimālais uzglabāšanas laiks (h), ieskaitot transportēšanas laiku
	Ūdens uzglabāšanas temperatūra
°C
	Novērojums a

	
	R
	A
	R
	A
	

	Vispārēji jautājumi
	
	
	
	
	

	Kultivējami mikroorganismi (22 °C, 30 °C vai 36 °C)
	8
	12
	5  3
	
	

	Fēču rādītāji, veģetatīvās baktērijas
	
	
	
	
	

	E. coli (un koliformu baktērijas)
	12
	18
	5  3
	
	

	Enterokoki
	12
	18
	5  3
	
	

	Clostridium perfringens (veģetatīvās šūnas)
	12
	18
	5  3
	
	

	Sporas
	
	
	
	
	

	Sulfītu reducējošo baktēriju sporas (Clostridium sugas)
	24
	72
	5  3
	
	Pēc 24 stundām neapstrādātā ūdenī novēro mirstību

	Vīrusi
	
	
	
	
	

	Bakteriofāgi
	48
	72
	5  3
	
	

	Fēču patogēni
	
	
	
	
	

	Salmonella sugas un citas enterobaktērijas
	12
	18
	5  3
	
	

	Enterovīrusi
	48
	72
	5  3
	
	

	
	1 mēnesis
	
	70
	20
	

	Cryptosporidium oocistas
	24
	96
	5  3
	apkārtējās vides
	

	Giardia cistas
	24
	96
	5  3
	
	

	Citi mikroorganismi 
	
	
	
	
	

	Amēbas
	24
	96
	5  3
	
	

	Pseudomonas aeruginosa
	8
	12
	apkārtējās vides
	5  3
	

	Legionella sugas.
	24
	
	5  3
	apkārtējās vides
	

	
	
	48
	5  3
	
	

	Zilaļģes
	48
	72
	5  3
	
	Dažkārt dažu stundu laikā sākas līze

	Campylobacter (termofīlās sugas)
	24
	
	3  2
	
	Jutīgas pret skābekli

	Baktēriju kopskaits epifluorescencei
	1 gads
	
	apkārtējās vides
	
	Paraugi jāstabilizē tīrā mēģenē, + formaldehīds (galīgā koncentrācija 3 %) tumsā

	Cērmju oliņas
	48
	72
	5  3
	
	

	
	
	1 nedēļa
	5  3
	
	Paraugu stabilizē pH=2 vidē

	a	Sk. Bibliogrāfijā atsauces [1], [2], [4], [5], [6], [7], [8], [9], [11] un [15].

